Коми Республикаса Юралысь Вячеслав Гайзер аддзысьлiс варччысь Александр Сухоруковкöд.

Вячеслав Гайзер чолöмалiс сiйöс вавывса спорт кузя Европаса чемпионатын вермöмъясöн, мый вöлi моз тöлысь 4 лунсянь 15 лунöдз Венгрияын, да сёрнитiс регионын варччöм водзö сöвмöдöм йылысь. Удж серти аддзысьлöмын сiдзжö участвуйтiс Коми Республикаса мортöс ёнмöдан, спорт да туризм агентствоса юрнуöдысь Василий Гончаренко.

«Тiян зарни медальяс – тайö зэв нимкодь лоöмтор, Тiян сьöкыд уджöн да смеллунöн ыджыд шедöдöмтор. Тiян нимыд пырис нин Коми Республикаса спорт историяö. Эска, мый тайö медальясыд – абу бöръяöсь, а Тiян «зарниыд» кутас век отсавны шедöдны выль вермöмъяс, - пасйис Вячеслав Гайзер. - Сиа Тiянлы пыр шедöдавны вермöмъяс и Олимпиада кежлö дасьтысигöн, и Лондонын 25 Олимпийскöй ворсöмъясын».

Республикаса Юралысь торйöн аттьöалiс спортсменлысь тренерöс да специалистъясöс, кодъяс уджалöны Александр Сухоруковкöд, да сетiс сылы сьöм сертификат.